钦定古今图书集成/理学汇编/经籍典/第139卷 > 《汉韩婴诗外传三》 > 《抑七》
## 钦定古今图书集成/理学汇编/经籍典/第139卷 > 《汉韩婴诗外传三》 > 《抑七》

“吾语子，夫服人之心，高上尊贵，不以骄人；聪明圣知，
不以幽人；勇猛强武，不以侵人；齐给便捷，不以欺诬
人。不能则学，不知则问，虽知必让，然后为知。遇君则
修臣下之义，出乡则修长幼之义；遇长老则修弟子
之义；遇等夷则修朋友之义；遇少而贱者则修告道
宽裕之义。故无不爱也，无不敬也，无与人争也，旷然”
而天地苞万物也。如是则老者安之，少者怀之，朋友
信之。《诗》曰：“惠于朋友，庶民小子。子孙绳绳，万民靡不
承。”